**Kiyosu** (jap. 清須市, *Kiyosu-shi*) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin luoteisosassa Nōbin tasangolla aivan Nagoyan pohjoispuolella. Kaupungin alueella virtaavat Gojō- ja Shinjoet, etelärajan muodostaa Shōjoki. Kiyosussa on 69 209 asukasta (huhtikuussa 2020) ja sen pinta-ala on 17,35 neliökilometriä.

Asutus Kiyosun alueella on vanhaa, ja sieltä on löytynyt muun muassa Yayoi-kauden arkeologisia kohteita. Oda Nobunaga teki Kiyosun linnasta tukikohtansa vuonna 1555. Vuosisadan loppupuolella Kiyosu kehittyikin linnanaluskaupunkina ja Owarin provinssin keskuksena. Alue oli kuitenkin tulville altis, ja vuonna 1610 Tokugawa Ieyasu siirrätti kaupungin asukkaineen päivineen läheiseen Nagoyaan. Edo-kaudella Kiyosusta tuli kuitenkin vilkas markkinapaikka sekä Nakasendō- ja Tōkaidō-tiereitit yhdistäneen Minoji-tien varren postiasema (*shukuba*). 1700-luvun lopulla sinne kaivettiin tulvien estämiseksi kokonaan uusi vesiväylä, Shinjoki. Historiallisesti seutu tunnettiin *daikon*-retiiseistään (*Miyashige-daikon*); sittemmin se on kaupungistunut voimakkaasti Nagoyan lähiönä ja sinne on sijoittunut muun muassa tekstiili-, elintarvike-, kone- ja elektroniikkateollisuutta. Nykymuotoinen Kiyosun kaupunki perustettiin vuonna 2005 liittämällä yhteen aiempi Kiyosun maaseutukaupunki sekä Nishibiwajiman ja Shinkawan maaseutukaupungit. Vuonna 2009 siihen liitettiin vielä Haruhin maaseutukaupunki.

Kiyosun nähtävyyksiin kuuluu Kiyosun linnan rekonstruktio ympäröivine puistoineen. Kiyosua palvelevat JR Tōkain Tōkaidō-päälinja, Nagoya-rautateiden Nagoya-päälinja, Inuyama-linja ja Tsushima-linja sekä Tōkai-kōtsūn Jōhoku-linja.

Kuvia
-----

* Hiyoshi-jinjaHiyoshi-jinja
* Seiryō-jiSeiryō-ji
* Kirsikankukkia GojōjoellaKirsikankukkia Gojōjoella
* Kiyosun kaupunginkirjastoKiyosun kaupunginkirjasto
* Kiyosun moottoritieliittymäKiyosun moottoritieliittymä

Lähteet
-------

1. 1 2 3 4  清須市のプロフィール Kiyosu City. Viitattu 19.04.2020.
2. 1 2  令和2年4月1日現在 Kiyosu City.  Arkistoitu 3.5.2022. Viitattu 19.04.2020.
3. 1 2  市の花・木 Kiyosu City. Viitattu 19.04.2020.
4. 1 2 3  ブリタニカ国際大百科事典 小項目事典: 清須市 Kotobank. Viitattu 19.04.2020.
5. 1 2 3  日本大百科全書: 清須（市） Kotobank. Viitattu 19.04.2020.

Aiheesta muualla
----------------

* Kuvia tai muita tiedostoja aiheesta **Kiyosu** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Aichin prefektuuri |
| --- |
|  |
| Kaupungit | 
* Aisai
* Ama
* Anjō
* Chiryū
* Chita
* Gamagōri
* Handa
* Hekinan
* Ichinomiya
* Inazawa
* Inuyama
* Iwakura
* Kariya
* Kasugai
* Kita-Nagoya
* Kiyosu
* Komaki
* Kōnan
* Miyoshi
* Nagakute
* Nagoya (pääkaupunki)
* Nishio
* Nisshin
* Ōbu
* Okazaki
* Owari-Asahi
* Seto
* Shinshiro
* Tahara
* Takahama
* Tōkai
* Tokoname
* Toyoake
* Toyohashi
* Toyokawa
* Toyota
* Tsushima
* Yatomi

 |  |
|  |
| Kunnatpiirikunnittain | **Aichin piirikunta** (Tōgō) · **Aman piirikunta** (Kanie · Ōharu · Tobishima) · **Chitan piirikunta** (Agui · Higashiura · Mihama · Minami-Chita · Taketoyo) · **Kita-Shitaran piirikunta** (Shitara · Tōei · Toyone) · **Nishi-Kasugain piirikunta** (Toyoyama) · **Niwan piirikunta** (Fusō · Ōguchi) · **Nukatan piirikunta** (Kōta) |

 |